கேள்வி: குலாம் மொய்னுதீன் கான்ஜி - விளையாட்டு வீரர் குறித்து விரிவாக சொல்லுங்கள்.
பதில்: கான்ஜி, மிர்சா நசிருதீன் மசூத் பயிற்சியளித்த மனவதர் வளைதடி பந்தாட்ட அணியின் நிறுவனர் ஆவார். இவரது தலைமையின் கீழ், அந்த அணி நியூசிலாந்தில் சுற்றுப்பயணம் செய்து 1934 இல் அனைத்து போட்டிகளிலும் வெற்றி பெற்றது. அதே ஆண்டில், மேற்கத்திய ஆசிய விளையாட்டுப் போட்டிகளில் நாட்டைப் பிரதிநிதித்துவப்படுத்தும் இந்திய தேசிய வளைதடிப் பந்தாட்ட அணி உறுப்பினராக இருந்தார். கான்ஜி துடுப்பாட்டமும் விளையாடினார். 1935 மற்றும் 1941 க்கு இடையில் ரஞ்சிக் கோப்பை மேற்கத்திய இந்தியாவைப் பிரதிநிதித்துவப்படுத்தினார் பாக்கித்தானுக்கு குடிபெயர்ந்த பிறகு, பாக்கித்தான் வளைதடிப் பந்தாட்ட கூட்டமைப்பின் தலைவரானார். சில சமயங்களில் ரஞ்சிக் கோப்பை துடுப்பாட்ட அணியின் தலைவராகவும் இருந்தார். மேலும் தேசிய மற்றும் சர்வதேச பயணங்களில் மனவதர் துடுப்பாட்டம்-வளைதடி பந்தாட்ட அணிகளை வழிநடத்தினார்.
கேள்வி: குலாம் மொய்னுதீன் கான்ஜி - சொந்த வாழ்க்கை பற்றி தகவல் சொல்.
பதில்: கான்ஜி 1933 நவம்பர் 14 அன்று குர்வாய் நவாப்பின் மகளான குத்சியா சித்திக் பேகத்தை தனது முதல் மனைவியாக மணந்தார். பின்னர் ஜூலை 1945 இல் நவாப் அபிதா பேகத்தை இரண்டாவது முறையாக மணந்தார். இவருக்கு ஐந்து மகன்களும் ஆறு மகள்களும் இருந்தனர். இவரது கடைசி மகன் 1963இல் பிறந்தார். இவரது மூத்த மகன் அசுலாம் கானும் ஒரு துடுப்பாட்ட வீரர். கான்ஜியின் பேத்திகளில் ஒருவரான சர்வத் கிலானி ஒரு நடிகை.